Komisijos reglamentas (EB) Nr. 543/2004
2004 m. kovo 24 d.
iš dalies keičiantis Reglamentą (EB) Nr. 1520/2000, nustatantį bendras išsamias eksporto grąžinamųjų išmokų už tam tikrus žemės ūkio produktus, eksportuojamus kaip į Sutarties I priedą neįtrauktos prekės, skyrimo sistemos taikymo taisykles ir tokių grąžinamųjų išmokų sumos nustatymo kriterijus
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. gruodžio 6 d. Tarybos reglamentą (EB) Nr. 3448/93, nustatantį prekybos priemones dėl tam tikrų prekių, pagamintų iš perdirbtų žemės ūkio produktų [1], ypač į jo 8 straipsnio 3 dalį,
kadangi:
(1) Komisijos reglamento (EB) Nr. 1520/2000 [2] 5 straipsnio 2 dalis ir 7 straipsnio 2 dalis nustato išankstinio grąžinamosios išmokos dydžio nustatymo sistemą, taikomą prekėms, eksportuotoms grąžinamosios išmokos sertifikato galiojimo laikotarpiu. Jei taikoma išankstinio grąžinamosios išmokos dydžio nustatymo sistema, dydis, galiojantis tą dieną, kai buvo paduota paraiška iš anksto nustatyti grąžinamąją išmoką, taikomas vėliau, grąžinamosios išmokos sertifikato galiojimo laikotarpiu, eksportuojamoms prekėms.
(2) Tačiau, kadangi grąžinamosios išmokos už pieną, cukrų, grūdus ir ryžius dydžiai gali būti nustatyti arba pakeisti ketvirtadieniais, iškyla pavojus, kad paraiškos iš anksto nustatyti grąžinamąją išmoką už šiuos produktus galėtų būti pateiktos iš spekuliacinių paskatų, jei ketvirtadienį pateiktos tokios paraiškos būtų laikomos tą dieną pateiktomis paraiškomis. Todėl, siekiant sumažinti tokį pavojų, turėtų būti nustatyta, kad jei paraiška iš anksto nustatyti grąžinamąją išmoką pateikiama ketvirtadienį, ji laikoma kitą darbo dieną pateikta paraiška.
(3) 1999 m. balandžio 15 d. Komisijos reglamento (EB) Nr. 800/1999, nustatančio bendrąsias išsamias eksporto grąžinamųjų išmokų sistemos žemės ūkio produktams taisykles( [3]), 21 straipsnis nustato, kad gražinamoji išmoka neskiriama už produktus, kurie eksporto deklaracijos priėmimo dieną nėra geros ir tinkamos prekinės kokybės. Siekiant užtikrinti vienodą šios taisyklės taikymą, Reglamente (EB) Nr. 1520/2000 turėtų būti nustatyta, kad norint gauti grąžinamąją išmoką už produktus, nurodytus 1992 m. birželio 16 d. Tarybosdirektyvos 92/46/EEB, nustatančios žalio pieno, termiškai apdoroto pieno ir pieno pagrindo produktų gamybos ir pateikimo rinkai sveikatos taisykles [4], 1 straipsnyje arba 1989 m. birželio 20 d. Tarybos direktyvos 89/437/EEB dėl higienos ir sveikatos problemų, turinčių įtakos kiaušinių produktų gamybai ir tiekimui į rinką( [5]) 1 straipsnyje ir pateikiamus Reglamento (EB) Nr. 1520/2000 B priede, šie produktai turi būti paruošti pagal minėtų direktyvų reikalavimus ir turi turėti reikalaujamą sveikumo ženklą.
(4) Kai kuriems ūkio subjektams praktiškai gali reikėti laiko parengti potvarkius, būtinus užtikrinti, kad ant jų produktų pakuočių būtų privalomasis sveikumo ženklas, šis reikalavimas neturėtų būti taikomas iki 2004 m. balandžio 15 d.
(5) Todėl Reglamentas (EB) Nr. 1520/2000 turėtų būti atitinkamai pakeistas.
(6) Šiame reglamente numatytos priemonės atitinka Horizontaliųjų klausimų dėl prekybos perdirbtais žemės ūkio produktais, neišvardytais Sutarties I priede, vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1520/2000 iš dalies keičiamas taip:
1. 5 straipsnio 2 dalies antras papunktis pakeičiamas taip:
"Kai taikoma išankstinio grąžinamosios išmokos dydžio nustatymo sistema, pagal 9 straipsnio 2 dalies nuostatas dydis, galiojantis tą dieną, kai buvo paduota paraiška iš anksto nustatyti grąžinamąją išmoką, taikomas vėliau, grąžinamosios išmokos sertifikato galiojimo laikotarpiu, eksportuojamoms prekėms. Tačiau ketvirtadienį pateiktos paraiškos iš anksto nustatyti grąžinamąją išmoką laikomos kitą darbo dieną pateiktomis paraiškomis."
2. 7 straipsnio 2 dalis pakeičiama taip:
"2. Suinteresuota šalis gali prašyti iš anksto nustatyti grąžinamosios išmokos dydį, galiojantį tą dieną, kai paduodama paraiška. Tokiu atveju išankstinis nustatymas taikomas visiems grąžinamosios išmokos dydžiams. Atskira paraiška iš anksto nustatyti grąžinamosios išmokos dydį gali būti paduodama laikantis F priede nustatytų sąlygų arba tuo pačiu metu, kai yra paduodama paraiška išduoti grąžinamosios išmokos sertifikatą, arba grąžinamosios išmokos sertifikato išdavimo dieną, tačiau prieš paskutinę to sertifikato galiojimo dieną.
Grąžinamoji išmoka iš anksto nenustatoma už iki paraiškos padavimo dienos eksportuotas prekes.
Nukrypstant nuo pirmo papunkčio ir tiek, kiek atitinkamos paraiškos yra susiję su prašymu iš anksto nustatyti grąžinamosios išmokos dydį, ketvirtadienį pateiktos paraiškos iš anksto nustatyti grąžinamąją išmoką laikomos kitą darbo dieną pateiktomis paraiškomis."
3. 16 straipsnis papildomas 10 dalimi:
"10. Tam, kad grąžinamoji išmoka būtų suteikta už KN 04031051-04031099, 04039071-04039099, 04052010, 04052030 ir 21050099 kodams priskiriamas prekes, prekės turi atitikti Direktyvos 92/46/EEB reikalavimus, ypač reikalavimą būti paruoštoms patvirtintoje įmonėje ir atitikti sveikatos žymėjimo reikalavimus, nurodytus minėtos direktyvos C priedo IV skyriaus A punkte.
Tam, kad grąžinamoji išmoka būtų suteikta už KN 35021190 ir 35021990 kodams priskiriamas prekes, prekės turi atitikti Direktyvos 89/437/EEB priedo XI skyriaus nuostatas."
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
1 straipsnio 3 dalis taikoma nuo 2004 m. balandžio 15 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. kovo 24 d.